钦定古今图书集成/明伦汇编/氏族典/第087卷 > 《郑樵通志》 > 以邑为氏〈齐邑〉
## 钦定古今图书集成/明伦汇编/氏族典/第087卷 > 《郑樵通志》 > 以邑为氏〈齐邑〉

卢氏，姜姓，齐太公之后也。齐文公之子高，高之孙徯，
食采于卢，今齐州卢城是也，因邑为氏。秦有博士卢
敖，子孙家于涿水之上，遂为范阳涿人。汉有燕王卢
绾，其裔也。又有卢蒲氏，出自桓公，亦为卢氏，皆齐之
卢也。按《河南后魏官氏志》有莫卢氏，后改为芦，复去
“艸。”又有范阳雷氏，以卢、雷声近，故亦改为卢焉。又有
三原闾氏，准制改为卢氏。又章仇大翼善天文，隋炀
帝赐姓卢氏。